Սեպտեմբերի 18-ին տոնախմբություն էր Ստեփանակերտի Մուրացանի անվան քաղաքային գրադարանում: Կոլեկտիվը մայրաքաղաքի ընթերցասեր հասարակության հետ տոնեց գրադարանի հիմնադրման 50-ամյա հոբելյանը: Միջոցառմանը ներկա էին քաղաքապետ Սուրեն Գրիգորյանը, ԼՂՀ մշակույթի և երիտասարդության հարցերի փոխնախարար Լեռնիկ Հովհաննիսյանը, քաղաքապետարանի պատասխանատու աշխատողներ, մշակույթի ոլորտի գործիչներ, գրադարանի նախկին տնօրեններն ու աշխատակիցները: Օրն արժևորվեց նաև նրանով, որ ԼՂՀ մշակույթի և երիտասարդության հարցերի նախարարության աջակցությամբ, բարերար Էլեոնորա Բալասանյանի միջոցներով, գրադարանում բացվեց էլեկտրոնային գրադարան: